Kommissionens forordning (EF) nr. 366/2001 af 22. februar 2001 om gennemførelsesbestemmelser til de aktioner, der er fastsat i Rådets forordning (EF) nr. 2792/1999



EF-Tidende nr. L 055 af 24/02/2001 s. 0003 - 0015



Kommissionens forordning (EF) nr. 366/2001 af 22. februar 2001 om gennemførelsesbestemmelser til de aktioner, der er fastsat i Rådets forordning (EF) nr. 2792/1999 KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet(1), særlig artikel 8, stk. 7, og artikel 21, og ud fra følgende betragtninger: (1) I artikel 1 i Rådets forordning (EF) nr. 1263/1999 af 21. juni 1999 om det finansielle instrument til udvikling af fiskeriet(2) er det fastlagt, at aktionerne finansieres inden for de generelle rammer for strukturfondenes programmering. (2) Programmerne skal gennemføres i overensstemmelse med Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(3), særlig artikel 31-33 og artikel 37-39. (3) Med henblik på en samlet opfølgning af programmernes gennemførelse skal de årlige rapporter som omhandlet i artikel 37 i forordning (EF) nr. 1260/1999 indeholde talmæssige og kodificerede oplysninger i form af nøje harmoniserede oversigter over programmernes forløb. De pågældende oplysninger skal ikke blot dække projekter under FIUF, der er planlagt, under gennemførelse eller allerede gennemførte, men også endeligt ophør af eksisterende flåder, som er gennemført uden offentlig støtte ved anvendelse af artikel 9 i forordning (EF) nr. 2792/1999. (4) Rapporterne skal være forenelige med bestemmelserne i Kommissionens forordning (EF) nr. 2090/98(4), (EF) nr. 643/2000(5) og (EF) nr. 1685/2000(6). (5) Kommissionen bør råde over hensigtsmæssige oplysninger om alle de strukturforanstaltninger, som medlemsstaterne gennemfører inden for fiskerisektoren, herunder støtten i artikel 19, stk. 2, i forordning (EF) nr. 2792/1999. Til dette formål bør der indføres et harmoniseret system for medlemsstaternes opgivelse af den udbetalte støtte. (6) Med henblik på en samlet opfølgning og evaluering af virkningerne for de blandede selskaber bør der opstilles en liste over relevante og sammenlignelige data, som skal sendes til Kommissionen samtidig med aktivitetsrapporterne, jf. artikel 8, stk. 5, i forordning (EF) nr. 2792/1999. (7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur - UDSTEDT FØLGENDE FORORDNING: Artikel 1 1. De årlige rapporter om gennemførelsen beskriver navnlig, hvor langt programmerne er fremskredet, jf. dog artikel 37 i forordning (EF) nr. 1260/1999. De indeholder oplysninger om: a) planlagte projekter, projekter under gennemførelse samt gennemførte projekter under FIUF, samt b) endeligt ophør af eksisterende flåder, som er gennemført uden offentlig støtte ved anvendelse af artikel 9 i forordning (EF) nr. 2792/1999. Projekterne er "gennemført" eller "under gennemførelse", når det er dokumenteret, at støtteberettigede udgifter rent faktisk er blevet betalt af støttemodtagerne. Projekterne er "planlagte" når midlerne er blevet afsat som følge af en administrativ beslutning om ydelse af offentlig støtte. 2. Rapporterne indgives til Kommissionen hvert år inden den 30. april i elektronisk form som vist i modellen i bilag I til denne forordning. Der kræves derudover et eksemplar af originalen i papirform. Artikel 2 Hvert år inden den 30. april sender medlemsstaterne Kommissionen en oversigt over støtten i artikel 19, stk. 2, i forordning (EF) nr. 2792/1999 som vist i modellen i bilag II til denne forordning. Der kræves som minimum et eksemplar af originalen i papirform. Artikel 3 Medlemsstaterne træffer de nødvendige foranstaltninger for, at forvaltningsmyndigheden i henhold til artikel 8 i forordning (EF) nr. 2792/1999 sender Kommissionen nedenstående oplysninger i elektronisk form vedrørende hvert enkelt blandet selskab: a) det blandede selskabs kendetegn som vist i modellen i bilag III, nr. a) til denne forordning senest seks måneder efter beslutningen om at yde præmie. Om nødvendigt føres disse kendetegn ajour og sendes på ny b) samtidig med rapporten om aktivitetsplanens gennemførelse oplysninger om aktiviteterne i den periode, der er omfattet af den pågældende rapport, som vist i modellen i bilag III, nr. b) til denne forordning. Artikel 4 Gennemførelsesbestemmelserne for tilskud, som ydes af FIUF, for aktioner, der er fastsat i Rådets forordning (EF) nr. 2468/98(7), herunder ansøgninger om tilskud, som er godkendt efter den 1. januar 1994, jf. Rådets forordning (EØF) nr. 4028/86(8) og (EØF) nr. 4042/89(9), er fortsat omfattet af Kommissionens forordning (EF) nr. 1796/95(10). Artikel 5 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. februar 2001. På Kommissionens vegne Franz Fischler Medlem af Kommissionen (1) EFT L 337 af 30.12.1999, s. 10. (2) EFT L 161 af 26.6.1999, s. 54. (3) EFT L 161 af 26.6.1999, s. 1. (4) EFT L 266 af 1.10.1998, s. 27. (5) EFT L 78 af 29.3.2000, s. 4. (6) EFT L 193 af 29.7.2000, s. 39. (7) EFT L 312 af 20.11.1998, s. 19. (8) EFT L 376 af 31.12.1986, s. 7. (9) EFT L 388 af 30.12.1989, s. 1. (10) EFT L 174 af 26.7.1995, s. 11. BILAG I >PIC FILE= "L_2001055DA.000502.EPS"> >PIC FILE= "L_2001055DA.000601.EPS"> BILAG II >PIC FILE= "L_2001055DA.000702.EPS"> BILAG III FORORDNING (EF) Nr. 2792/1999 - BLANDEDE SELSKABER skal indgives til Europa-Kommissionen, GD for Fiskeri, Rue de la Loi/Wetstraat 200, B-1049 Bruxelles/Brussel e-post: fisheries-fs@cec.eu.int artikelnumrene henviser til forordning (EF) nr. 2792/1999 a) OPLYSNINGER OM BLANDEDE SELSKABER Oplysninger af administrativ og finansiel art og om budgetgennemførelsen vedrørende blandede selskaber Kolonne nr. ... 1) C.C.I. (fælles identifikationskode) for det operationelle program/enhedsprogrammeringsdokumentet, hvorfra præmien til oprettelse af det blandede selskab er trukket. 2) Projektets identifikationsnummer (nummer, som tildeles af det operationelle programs/enhedsprogrammeringsdokumentets forvaltningsmyndighed samtidig med, at det besluttes at tildele en præmie). 3) Projektets registreringsdato (den dato, hvorpå præmieanmodningen indgives) (dd/mm/åååå). 4) Den dato, hvorpå forvaltningsmyndigheden for det operationelle program/enhedsprogrammeringsdokumentet træffer den administrative beslutning om at tildele præmien (dd/mm/åååå). 5) Den tildelte præmie (EUR) (artikel 8, stk. 3). 6) Den FIUF-støtte, som er tildelt projektet (EUR). 7) Den faktisk indbetalte bankgaranti (EUR) (artikel 8, stk. 4). 8) Dato for bankgarantiens indbetaling (dd/mm/åååå). 9) Faktisk udbetalte forskud (EUR) (artikel 8, stk. 4). 10) Dato for udbetalingen af forskuddet (dd/mm/åååå). 11) Faktisk udbetalte restbeløb (EUR) (artikel 8, stk. 5). 12) Dato for restbeløbets udbetaling (dd/mm/åååå). Oplysninger om de(t) fartøj(er), der indgår i det blandede selskab (der bruges om nødvendigt flere linjer, da der kun må angives et fartøj pr. linje). Kolonne nr. ... 13) Fartøjets interne nummer (opført i EF-fortegnelsen over fiskerfartøjer). 14) Fartøjets tonnage, som er lagt til grund for fastsættelsen af præmiens størrelse (GT eller BRT). 15) Fartøjets alder, anvendt til at fastsætte præmiens størrelse (antal hele år). 16) Fartøjets hovedaktivitet i de fem år, der går forud for dets indlemmelse i et blandet selskab; der angives en aktivitet med en af følgende koder: kode 1 (fiskeri i farvande under EF's overhøjhed eller jurisdiktion), kode 2 (fiskeri i henhold til en fiskeriaftale med EF), kode 3 (fiskeri i henhold til en anden fiskeriaftale) eller kode 4 (fiskeri i internationale farvande). 17) Dato for sletningen af fartøjet i EF-fortegnelsen over fiskefartøjer (dd/mm/åååå). 18) Dato for fartøjets indregistrering i tredjelandet (dd/mm/åååå). 19) Fartøjets registreringsnummer i tredjelandet. 20) Tidligere modtaget EF-støtte (EUR) til bygning eller modernisering af fartøjet, som skal betales tilbage i henhold til artikel 10, stk. 3, litra b) (støtten må ikke kumuleres). 21) Den dato, hvor fartøjet reelt begyndte sine fiskeriaktiviteter inden for rammerne af det blandede selskab (dd/mm/åååå). Det blandede selskabs kendetegn Kolonne nr. ... 22) Land, hvor det blandede selskab er indregistreret (ISO-kode, 2 tegn). 23) Det blandede selskabs navn. 24) Det blandede selskabs adresse. 25) Valuta, som anvendes til at angive det blandede selskabs egenkapital (ISO-kode, 3 tegn) 26) Det blandede selskabs egenkapital. 27) Størrelsen af EF-partnerens/ernes deltagelse (angivet i % af det blandede selskabs egenkapital). 28) Begrundelse for tildeling af den offentlige præmie: kode 1 (oprettelse af et nyt blandet selskab), kode 2 (investering i egenkapitalen i et eksisterende blandet selskab). 29) Oprettelsesdato eller dato for investering (dd/mm/ååå). b) OPLYSNINGER OM AKTIVITETSPLANENS GENNEMFØRELSE Oplysninger om projektet og rapporten Kolonne nr. ... 1) Projektets identifikationsnummer (samme nummer som bilag III a), kolonne 2). 2) Rapportnummer (nummer mellem 1 og 5). 3) Rapportens dækningsperiode: fra (dd/mm/åååå) ... 4) ... til (dd/mm/åååå). Eventuelle ændringer i vilkårene for det blandede selskabs aktiviteter i den periode, der dækkes af denne rapport Kolonne nr. ... 5) Udskiftning af partneren i tredjelandet: kode 1 (ja)/kode 0 (nej). 6) Ændring af egenkapital eller ændring af EF-partnerens/ernes investeringssats i %: kode 1 (ja)/kode 0 (nej). 7) Ændring af fartøjets/ernes flag: kode 1 (ja)/kode 0 (nej). 8) Ændring af fiskerizone(r): kode 1 (ja)/kode 0 (nej). 9) Udskiftning af et forlist fartøj: kode 1 (ja)/kode 0 (nej). Mængder fanget af de(t) fartøj(er), der indgår i det blandede selskab, i den periode, der dækkes af rapporten (i fald der er flere fartøjer, anføres de samlede mængder) Kolonne nr. ... 10) Kulmule (t). 11) Bundfisk (t). 12) Bløddyr (t). 13) Pelagiske arter (t). 14) Krebsdyr (t). 15) Øvrige arter (t). Markedsført mængde svarende til de samlede fangster, som er nævnt ovenfor under kolonne 10-15 Kolonne nr. ... 16) Markedsført mængde i alt (t). 17) Heraf: mængde markedsført i EF's medlemsstater (t). Salgsværdi Kolonne nr. ... 18) Værdi af den markedsførte mængde, der er nævnt ovenfor i kolonne 16 (EUR). 19) Heraf: værdi af den markedsførte mængde, der er nævnt ovenfor i kolonne 17 (EUR). Beskæftigelse Kolonne nr. ... 20) Samlet antal arbejdspladser om bord på fartøjet/erne. 21) Heraf: antal arbejdspladser, som er besat med EF-borgere. BILAG IV FORORDNING (EF) Nr. 2792/1999 - BETEGNELSE FOR DE PRIORITEREDE FELTER, FORANSTALTNINGER, AKTIONER OG GENNEMFØRELSESINDIKATORER (artikel-, afsnits- og bilagsnumre henviser til forordning (EF) nr. 2792/1999) FODNOTER PRIORITERET FELT 1: TILPASNING AF FISKERIINDSATSEN (artikel 7 og 8) Foranstaltning 11: ophugning af fartøjet (artikel 7, stk. 3, litra a) - Aktion 1 Ophugning - Indikator 1: BRT(1) - Indikator 2: GT(2) - Indikator 3: kW(3) Foranstaltning 12: overførsel til et tredjeland/overgang til anden anvendelse (artikel 7, stk. 3, litra b) og c), og stk. 6) - Aktion 1 Overførsel til et trejdeland (artikel 7, stk. 3, litra b) - Indikator 1: BRT(1) - Indikator 2: GT(2) - Indikator 3: kW(3) - Aktion 2 Overgang til anden anvendelse, ekskl. bevarelse af historiske værdier/undersøgelser/erhvervsuddannelse/kontrolformål (artikel 7, stk. 3, litra c) - Indikator 1: BRT(1) - Indikator 2: GT(2) - Indikator 3: kW(3) - Aktion 3 Anvendelse til bevarelse af historiske værdier/undersøgelser/erhvervsuddannelse/kontrol (artikel 7, stk. 6) - Indikator 1: BRT(1) - Indikator 2: GT(2) - Indikator 3: kW(3) Foranstaltning 13: blandede selskaber (artikel 8) - Aktion 1 Blandede selskaber - Indikator 1: BRT(1) - Indikator 2: GT(2) - Indikator 3: kW(3) - Indikator 4: Antal fartøjer PRIORITERET FELT 2: FORNYELSE OG MODERNISERING AF FISKERFLÅDEN (artikel 9) Foranstaltning 21: bygning af nye fartøjer - Aktion 1 Bygning - Indikator 1: GT(4) - Indikator 2: kW(3) Foranstaltning 22: modernisering af eksisterende fartøjer - Aktion 1 Modernisering - Indikator 1: GT (fartøjets tonnage efter modernisering)(4) - Indikator 2: ΔGT (udvidelse af tonnage)(4) - Indikator 3: kW(3)(5) Foranstaltning 23: endeligt ophør af fartøjer (uden offentlig støtte) i forbindelse med fornyelse og modernisering af flåden med offentlig støtte - Aktion 1 Endeligt ophør af eksisterende fartøjer - Indikator 1: BRT(1) - Indikator 2: GT(2) - Indikator 3: kW(3) PRIORITERET FELT 3: BESKYTTELSE OG UDVIKLING AF DE AKVATISKE RESSOURCER, AKVAKULTUR, FISKERIHAVNES FACILITETER, FORARBEJDNING OG AFSÆTNING SAMT FERSKVANDSFISKERI (afsnit III og bilag III.2) Foranstaltning 31: beskyttelse og udvikling af akvatiske ressourcer(6)(bilag III.2.1) - Aktion 1 Beskyttelse og udvikling af akvatiske ressourcer - Indikator 1: Beskyttet havområde (km2) - Indikator 2: Andre typer projekter (antal) Foranstaltning 32: akvakultur(7)(bilag III.2.2) - Aktion 1 Udvidelse af produktionskapaciteten inden for akvakultur (opførelse af nye enheder og/eller udvidelse af eksisterende enheder)(8) - Indikator 1: Blåmuslinger (tons pr. år) - Indikator 2: Venusmuslinger (tons pr. år) - Indikator 3: Østers (tons pr. år) - Indikator 4: Bars (tons pr. år) - Indikator 5: Havrude (tons pr. år) - Indikator 6: Pighvar (tons pr. år) - Indikator 7: Laks (tons pr. år) - Indikator 8: Ørred opdrættet i havvand (tons pr. år) - Indikator 9: Ål (tons pr. år) - Indikator 10: Karpe (tons pr. år) - Indikator 11: Ørred opdrættet i ferskvand (tons pr. år) - Indikator 12: Andre arter (tons pr. år) - Indikator 13: Antal yngel produceret i klækningsanlæg - Aktion 2 Modernisering af eksisterende akvakulturanlæg, uden at produktionskapaciteten udvides - Indikator 1: Antal enheder, hvor der er sket forbedringer af hygiejne- og sundhedsforhold - Indikator 2: Antal enheder, hvor miljøforholdene er forbedret - Indikator 3: Antal enheder, hvor der er indført produktionsforbedrende ordninger (kvalitet, teknologisk innovation) Foranstaltning 33: fiskerihavnes faciliteter (bilag III.2.3) - Aktion 1 Opførelse af nye havnefaciliteter/udvidelse af eksisterende havnefaciliteter - Indikator 1: Kaj (m2) - Indikator 2: Kaj (løbende meter) - Indikator 3: Fryseanlæg (m3) - Indikator 4: Lager, ekskl. fryseanlæg (m3) - Indikator 5: Håndteringsudstyr (antal) - Indikator 6: Antal ismaskiner - Indikator 7: Antal elektricitetsforsyningsstationer og/eller vandforsyningsstationer - Indikator 8: Brændstofforsyning (antal stationer) - Indikator 9: Andet udstyr (antal) - Indikator 10: Anvendeligt areal til førstegangssalg (m2) - Aktion 2 Modernisering af eksisterende havnefaciliteter uden at de fysiske kapaciteter udvides - Indikator 1: Antal faciliteter, hvor der er sket forbedringer af hygiejne- og sundhedsforhold - Indikator 2: Antal faciliteter, hvor miljøforholdene er forbedret - Indikator 3: Antal faciliteter, hvor der er indført serviceforbedrende ordninger (kvalitet, teknologisk innovation) Foranstaltning 34: forarbejdning(7)og afsætning (bilag III.2.4) - Aktion 1 Udvidelse af forarbejdningskapaciteten (opførelse af nye enheder og/eller udvidelse af eksisterende enheder)(8) - Indikator 1: Friske eller kølede varer (tons pr. år) - Indikator 2: Konserverede eller halvkonserverede varer (tons pr. år) - Indikator 3: Dybfrosne varer (tons pr. år) - Indikator 4: Forarbejdede produkter, dvs. færdigretter, røgvarer og saltede og tørrede varer (tons pr. år) - Aktion 2 Modernisering af eksisterende forarbejdningsenheder, uden at produktionskapaciteten udvides - Indikator 1: Antal enheder, hvor hygiejne- og sundhedsforhold er forbedret - Indikator 2: Antal enheder, hvor miljøforholdene er forbedret - Indikator 3: Antal enheder, hvor der er indført produktionsforbedrende systemer (kvalitet, teknologisk innovation) - Aktion 3 Etablering af nye afsætningsvirksomheder - Indikator 1: Nytteareal i m2 - Aktion 4 Modernisering af eksisterende afsætningsvirksomheder - Indikator 1: Antal virksomheder, hvor hygiejne- og sundhedsforhold er forbedret - Indikator 2: Antal virksomheder, hvor miljøforholdene er forbedret - Indikator 3: Antal edb-styrede virksomheder Foranstaltning 35: ferskvandsfiskeri(6)(bilag III.2.5) - Aktion 1 Bygning af nye fartøjer - Indikator 1: Antal nybyggede fartøjer - Indikator 2: De nybyggede fartøjers tonnage - Aktion 2 Modernisering af de eksisterende fartøjer - Indikator 1: Antal moderniserede fartøjer - Indikator 2: De moderniserede fartøjers samlede tonnage - Aktion 3 Andre foranstaltninger til fordel for ferskvandsfiskeri - Indikator 1: Antal projekter PRIORITERET FELT 4: ANDRE FORANSTALTNINGER (artikel 11, 12, 14, 15, 16 og 17, stk. 2) Foranstaltning 41: kystfiskeri af mindre omfang (artikel 11) - Aktion 1: Præmie til et integreret kollektivt projekt - Indikator 1: Antal deltagere (fiskere og deres familiemedlemmer) i projektet Foranstaltning 42: socioøkonomiske foranstaltninger(6)(artikel 12) - Aktion 1 Førtidspension (artikel 12, stk. 3, litra a)) - Indikator 1: Antal førtidspensionerede - Aktion 2 Fast individuel præmie for ophør med fiskeri (artikel 12, stk. 3, litra b)) - Indikator 1: Antal modtagere af præmien - Aktion 3 Omstillingspræmie (artikel 12, stk. 3, litra c)) - Indikator 1: Antal modtagere af præmien - Aktion 4 Etableringsstøtte til unge fiskere (artikel 12, stk. 3, litra d)) - Indikator 1: Antal støttemodtagere - Indikator 2: De erhvervede fartøjers samlede tonnage Foranstaltning 43: afsætningsfremmende foranstaltninger(9)(artikel 14) - Aktion 1 Reklamekampagner - Indikator 1: Antal salgskampagner - Indikator 2: Antal kampagner for produkter med beskyttet geografisk betegnelse eller oprindelsesbetegnelse (artikel 14, stk. 3) - Aktion 2 Deltagelse i messer/udstillinger - Indikator 1: Antal messer/udstillinger - Aktion 3 Markeds- og forbrugerundersøgelser - Indikator 1: Antal studier/undersøgelser - Aktion 4 Vejledning, salgsstøtte og andre servicetilbud til en gros- og detailhandlere - Indikator 1: Antal projekter - Aktion 5 Foranstaltninger vedrørende kvalitetscertificering og mærkning af produkter - Indikator 1: Antal foranstaltninger Foranstaltning 44: aktioner iværksat af erhvervet(9)(artikel 15) - Aktion 1 Støtte til oprettelse af producentorganisationer (artikel 15, stk. 1, litra a)) - Indikator 1: Antal producentorganisationer, der har fået støtte - Aktion 2 Støtte til forbedring af kvaliteten af producentorganisationers produktion (artikel 15, stk. 1, litra b)) - Indikator 1: Antal producentorganisationer, der har modtaget støtte - Aktion 3 Andre aktioner iværksat af erhvervet (artikel 15, stk. 2) - Indikator 1: Antal aktioner vedrørende forvaltningen af fiskeressourcer - Indikator 2: Antal aktioner vedrørende hygiejne, sundhed og sikkerhed - Indikator 3: Antal aktioner vedrørende akvakultur, miljøbeskyttelse og integreret forvaltning af kystnære havområder - Indikator 4: Antal handelsaktioner - Indikator 5: Antal aktioner vedrørende væksthuse for nye virksomheder/virksomhedsrådgivning - Indikator 6: Antal uddannelsesaktioner - Indikator 7: Antal aktioner vedrørende finansieringsteknik(10) - Indikator 8: Antal øvrige aktioner Foranstaltning 45: midlertidigt aktivitetsophør og andre finansielle godtgørelser(6)(artikel 16) - Aktion 1 Midlertidigt ophør af uforudsete årsager (artikel 16, stk. 1, litra a)) - Indikator 1: Antal fartøjer, der har modtaget godtgørelse - Indikator 2: Antal fiskere, der har modtaget godtgørelse - Indikator 3: Antal tabte arbejdsdage med ret til godtgørelse(11) - Aktion 2 Midlertidigt ophør p.g.a. suspension af en fiskeriaftale (artikel 16, stk. 1, litra b)) - Indikator 1: Antal fartøjer, der har modtaget godtgørelse - Indikator 2: Antal fiskere, der har modtaget godtgørelse - Indikator 3: Antal tabte arbejdsdage med ret til godtgørelse(11) - Aktion 3 Midlertidigt ophør af hensyn til fiskeressourcernes genoprettelse (artikel 16, stk. 1, litra c)) - Indikator 1: Antal fartøjer, der har modtaget godtgørelse - Indikator 2: Antal fiskere, der har modtaget godtgørelse - Indikator 3: Antal tabte arbejdsdage med ret til godtgørelse(11) - Indikator 4: Antal forarbejdningsvirksomheder, der har modtaget godtgørelse - Aktion 4 Godtgørelse på grund af tekniske restriktioner (artikel 16, stk. 2) - Indikator 1: Antal fartøjer, der har modtaget støtte - Indikator 2: Antal fiskere, der har modtaget støtte Foranstaltning 46: nyskabende foranstaltninger(6)(artikel 17, stk. 2) - Aktion 1 Pilot- og/eller demonstrationsprojekter - Indikator 1: Antal pilot- og/eller demonstrationsprojekter vedr. forsøgsfiskeri - Indikator 2: Antal øvrige pilot- og/eller demonstrationsprojekter PRIORITERET FELT 5: TEKNISK BISTAND (artikel 17, ekskl. stk. 2) Foranstaltning 51: teknisk bistand(9) - Aktion 1 Forvaltning og iværksættelse af programmer(12) - Indikator 1: Antal aktioner - Aktion 2 Undersøgelser (inkl. evalueringer, som ikke er omfattet af aktion 1) - Indikator 1: Antal undersøgelser - Aktion 3 Udveksling af erfaringer og oplysninger - Indikator 1: Antal aktioner - Aktion 4 Andre tekniske bistandsaktioner - Indikator 1: Antal aktioner PRIORITERET FELT 6: FORANSTALTNINGER, SOM FINANSIERES AF DE ANDRE STRUKTURFONDE I FORBINDELSE MED DETTE PROGRAM (udelukkende i mål 1-områder) Foranstaltning 61: foranstaltninger finansieret af EFRU(6) - Aktion 1 Aktioner finansieret af EFRU - Indikator 1: Antal aktioner Foranstaltning 62: foranstaltninger finansieret af ESF(6) - Aktion 1 Aktioner finansieret af ESF - Indikator 1: Antal manddage brugt til uddannelse (1) Denne indikator kan kun anvendes i forbindelse med fartøjer med en perpendikulærlængde på under 24 meter og kun indtil den 31.12.2003 (jf. bestemmelserne om skibsmåling). (2) Anvendelsen af denne indikator er obligatorisk i forbindelse med: - fartøjer med en perpendikulærlængde på over 24 meter fra den 1.1.2000, og - alle fartøjer fra den 1.1.2004 (j.f. bestemmelserne om skibsmåling). (3) Denne indikator angiver den maskineffekt, der er oplyst i henhold til procedurerne i forordning (EF) nr. 2090/98 (motorkraft). (4) De nybyggede fartøjers tonnage (foranstaltning 21) skal angives i GT, og alle moderniserede fartøjers tonnage (foranstaltning 22) skal ligeledes angives i GT (bilag IV, punkt 1.4. litra a), i forordning (EF) nr. 2792/1999). Indikatoren BRT skal således hverken bruges til nybygning eller til modernisering. Hvis moderniseringen ikke medfører nogen tonnageforøgelse, angives værdien "0". (5) Denne indikator angiver den samlede motorkraft i fartøjets nye motor og ikke den forøgelse af motorkraften, som den nye motor har medført. Hvis moderniseringen ikke medfører nogen ændringer i motorkraften, angives værdien "0". (6) En aktion kan i forbindelse med denne foranstaltning omfatte alle projekter fra en bestemt region på NUTS III-niveau; i så fald er den tilsvarende værdi en agregeret værdi. (7) Inden for akvakultur/forarbejdning er en "enhed" = akvakulturbrug/en fabrik eller en forarbejdningsvirksomhed. (8) Indikatorerne under denne aktion vedrører produktionskapaciteten i de nyopførte enheder (og forhøjelsen af produktionskapaciteten i forbindelse med udvidelsen af eksisterende enheder) og ikke den mængde, der rent faktisk produceres i det første år. (9) I forbindelse med denne foranstaltning kan alle programmets projekter samles under en aktion; i så fald skal NUTS III-koden i tabellen i bilag I til nærværende forordning udskiftes med NUTS-koden for medlemsstaten (kolonne 4), og der skal angives agregerede mængder. (10) Jf. regel nr. 8 (venturekapitalfonde og lånefonde), nr. 9 (garantifonde) og nr. 10, stk. 2, (støtte via leasinggiver) i forordning (EF) nr. 1685/2000. (11) Antallet af dage gælder både fartøj og mandskab. (12) Jf. de udgiftskategorier, der er fastsat i stk. 2 i regel nr. 11 (udgifter i forbindelse med forvaltning og gennemførelse af strukturfondene) i forordning (EF) nr. 1685/2000.